รัฐบาลประชุมเตรียมจัดกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันวิสาขบูชา วันสำคัญสากลของโลก ประจำปี 2562
นายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี เป็นประธานการประชุมคณะกรรมการจัดกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันวิสาขบูชา วันสำคัญสากลของโลก ประจำปี 2562 ครั้งที่ 1/2562 โดยมีทุกภาคส่วนที่เกี่ยวข้องเข้าร่วม เพื่อพิจารณาการขอความร่วมมือจากคณะสงฆ์ หน่วยงานภาครัฐและภาคเอกชน ในการสนับสนุนการจัดกิจกรรม ในส่วนกลาง ที่พุทธมณฑล อำเภอพุทธมณฑล จังหวัดนครปฐม ระหว่างวันที่ 14 - 19 พฤษภาคม นี้         ขณะที่ส่วนภูมิภาค ขอความร่วมมือกระทรวงมหาดไทยแจ้งผู้ว่าราชการจังหวัด แต่งตั้งคณะกรรมการจัดกิจกรรมฯโดยมอบหมายให้สำนักงานพระพุทธศาสนาจังหวัดประสานขอความอนุเคราะห์จากเจ้าคณะจังหวัดแจ้งวัดทุกวัดในเขตปกครองจัดกิจกรรม โดยร่วมมือกับส่วนราชการอำเภอรวมทั้งองค์กรมูลนิธิ ทั้งภาครัฐและภาคเอกชนเข้าร่วมกิจกรรม มุ่งเน้นให้ประชาชนมีส่วนร่วมในการนำหลักธรรมคําสอนของพระพุทธศาสนาไปประพฤติปฏิบัติและรายงานผลมายังสำนักงานพระพุทธศาสนาแห่งชาติด้วย